Izziņa par atzinumos sniegtajiem iebildumiem

|  |
| --- |
| **Likumprojektam “Dundagas novada domes atlaišanas likums”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 29.04.2021.-30.04.2021 |
|  | Elektroniskā saskaņošana 07.05.2021.-08.05.2021. |
|  |  |
| Saskaņošanas dalībnieki | Tieslietu ministrija, Finanšu ministrija, Zemkopības ministrija |
|    |  |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |

|  |
| --- |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **2. pants.** Ar šo likumu Dundagas novada pašvaldībā tiek iecelta pagaidu administrācija šādā sastāvā:1) pagaidu administrācijas vadītājs – Vides aizsardzības un reģionālās attīstības ministrijas vadošais eksperts Arnis Šults.2) pagaidu administrācijas locekle – Finanšu ministrijas Pašvaldību finansiālās darbības uzraudzības un finansēšanas departamenta direktore Inta Komisare. | **Tieslietu ministrija**Projektā paredzēts, ka Dundagas novada pašvaldībā tiek iecelta pagaidu administrācija šādā sastāvā:1) pagaidu administrācijas vadītājs – Vides aizsardzības un reģionālās attīstības ministrijas vadošais eksperts Arnis Šults.2) pagaidu administrācijas locekle – Finanšu ministrijas Pašvaldību finansiālās darbības uzraudzības un finansēšanas departamenta direktore Inta Komisare.Līdz ar to projektā paredzēta pagaidu administrācijas darbība tikai divu locekļu sastāvā. Atbilstoši līdzšinējai praksei domju pagaidu administrācijas sastāvā bijuši iekļauti vismaz trīs locekļi, kas ļauj lēmumu pieņemt balsojuma rezultātā. Pagaidu administrācija divu locekļu sastāvā nepieļauj lēmumu pieņemšanu ar balsu vairākumu, kas ļauj apšaubīt šādu lēmumu pieņemšanas procesa caurspīdīgumu un pietiekamu lēmuma izsvērumu. Lūdzam izvērtēt šādas projektā paredzētās pieejas samērīgumu ar pagaidu administrācijas lomu un pienākumiem, pildot demokrātiski ievēlētas institūcijas funkcijas. | **Ņemts vērā.** | **2. pants.** Ar šo likumu Dundagas novada pašvaldībā tiek iecelta pagaidu administrācija šādā sastāvā:1) pagaidu administrācijas vadītājs – Vides aizsardzības un reģionālās attīstības ministrijas vadošais eksperts Arnis Šults;2) pagaidu administrācijas vadītāja vietniece – Finanšu ministrijas Pašvaldību finansiālās darbības uzraudzības un finansēšanas departamenta direktore Inta Komisare;3) pagaidu administrācijas locekle – Zemkopības ministrijas Juridiskā departamenta direktore Sintija Dumbrovska. |
| 2. | Likumprojekts un anotācija | **Tieslietu ministrijai**Projektā Dundagas novada domi paredzēts atlaist saskaņā ar likuma “Par pašvaldībām” 91.panta 3.punktu. Atbilstoši minētajai likuma normai Saeima var atlaist domi, ja tā divu mēnešu laikā pēc sanākšanas uz pirmo sēdi vai pēc attiecīgo amatpersonu vai institūciju atkāpšanās nav ievēlējusi domes priekšsēdētāju, viņa vietnieku vai pastāvīgās komitejas. Projekta anotācijā norādīts, ka Vides aizsardzības un reģionālās attīstības ministrija (turpmāk – VARAM), veicot Dundagas novada domes pārraudzību likumā “Par pašvaldībām” noteikto pilnvaru ietvaros, konkrētās pašvaldības domes darbā ir konstatējusi rīcības nespēju, proti, Dundagas novada dome no 2021. gada 28. janvāra nav ievēlējusi domes priekšsēdētāju un, tā kā vienlaikus ar priekšsēdētāju atkāpās arī priekšsēdētāja vietnieks, domes darba vadīšana likumā “Par pašvaldībām” noteiktā kārtībā un lēmumu pieņemšana nav iespējama.No minētās informācijas, kā arī anotācijā ietvertās informācijas par Dundagas novada domes deputātu sniegto viedokli, ka domes darbs netiek kavēts (domes lēmuma projekti tiek izskatīti domes ārkārtas sēdēs), secināms, ka lēmuma par Dundagas novada domes atlaišanu pamatā ir ne tikai pats fakts par domes priekšsēdētāja un viņa vietnieka neievēlēšanu, bet arī ar šo faktu cieši saistīts apstāklis, ka domes darba vadīšana un lēmumu pieņemšana nav iespējama likumā “Par pašvaldībām” noteiktā kārtībā. Vienlaikus projekta 1.pantā norādīts, ka lēmums par domes atlaišanu pamatots arī ar apstākli, ka Dundagas dome nenodrošina likumos noteikto funkciju izpildi.Tieslietu ministrijas vērtējumā minētais apstāklis var būt par pamatu domes atlaišanai saskaņā ar likuma “Par pašvaldībām” 91.panta 3.punktu. Vienlaikus uzsverams, ka šādam lēmumam ir jābūt pamatotam un samērīgam, tostarp, konkrētajos apstākļos pašvaldības domes atlaišanai kā pašvaldības darbības tiesiskuma pēckontroles līdzeklim jābūt nepieciešamam demokrātiskā tiesiskā valstī *(Satversmes tiesas 2020. gada 3. decembra sprieduma lietā Nr. 2020-16-01 “Par Rīgas domes atlaišanas likuma 1. panta 2. punkta atbilstību Latvijas Republikas Satversmes 1. un 101. pantam” 21.punkts)*. Kaut arī projekta anotācijā ir ietverti secinājumi par domes atlaišanas samērīgumu, lūdzam projekta anotāciju papildināt ar papildus konkrētiem apsvērumiem par Dundagas novada domes atlaišanas nepieciešamību demokrātiskā tiesiskā valstī, proti, paplašināt skaidrojumu par domes ārkārtas sēžu un pastāvīgo komiteju darbības apturēšanas neatbilstību tiesiskas valsts principiem un līdz ar to iedzīvotāju interesēm (skatīt anotācijas 5.lappuses pirmo un otro rindkopu), un jo īpaši pamatot, kādā veidā Dundagas dome **nenodrošina likumos noteikto funkciju izpildi**, kas anotācijā nav pamatota. | **Ņemts vērā.**Vienlaikus norādām, ka likuma “Par pašvaldībām” 91.panta 3.puntkā ir noteikts patstāvīgs tiesiskais pamats atlaist domi, gadījumos, ja dome divu mēnešu laikā pēc sanākšanas uz pirmo sēdi vai pēc attiecīgo amatpersonu vai institūciju atkāpšanās nav ievēlējusi domes priekšsēdētāju, viņa vietnieku vai pastāvīgās komitejas.Kā likumprojektā anotācijā noradīts, minēto amatpersonu neievēlēšana rada sekas, ka dažādi likumā “Par pašvaldībām” un Dundagas novada domes 2010. gada 22. decembra saistošajos noteikumos Nr. 47 “Dundagas novada pašvaldības nolikums” noteiktie uzdevumi un procesuālās prasības nevar tikt izpildītas pienācīgi vai netiek pildītas vispār. | Skatīt precizēto likumprojektu un anotāciju. |

Atbildīgā amatpersona:

Viesturs Razumovskis

Vides aizsardzības un reģionālās attīstības ministrijas

Pašvaldību departamenta direktors

67026510

viesturs.razumovskis@varam.gov.lv